དེ་ལ་བོད་ཀྱི་དུས་རབས་ཉི་ཤུའི་ལོ་རབས་བརྒྱད་ཅུ་བའི་སྐབས་སུ་རྩོམ་པ་པོ་དོན་གྲུབ་རྒྱལ་ཞེས་པ་ཞིག་བྱུང་མྱོང་ཡོད།ཁོང་གི་རྣམ་དཔྱོད་ལས་བྱུང་བའི་རྩོམ་རིག་དང་མི་རིགས་ཀྱི་འདུ་ཤེས་དྲག་པོ་སོགས་ལ་ཡིད་སྨོན་མི་བྱེད་པ་ཕལ་ཆེར་མེད་མོད།སྐབས་དེ་ག་རུ་སྤྲུལ་སྐུཞེས་པའི་སྒྲུང་རྩོམ་ཞིག་བྲིས་པས་ཆོས་བྱེད་སེར་མོ་བ་འགའ་རེ་ནས་དམོད་མོ་བཏབ་ཚུལ་ཡང་འདུག་མོད།དེ་ནི་རྒྱུན་ལྡན་གྱི་སྣང་ཚུལ་ཙམ་ཞིག་ཏེ་ཡ་མཚར་རྒྱུ་ག་ལ་ཡོད།རིག་གསར་སྐབས་སུ་ཆོས་ཀྱི་འབག་གྱོན་པ་རྣམས་ཀྱིས་ཞིང་གི་མཐུ་རྣམས་ལ་སྲབ་བཞག་ནས་རྟ་ལྟར་ཞོན་པའང་ཡོད་ཚུལ་སྐབས་འདིར་ཡིད་ལ་དྲན་སོས་པར་བྱའོ།།གང་ལྟར་ཁོ་བོས་ནི་ལོ་རབས་བརྒྱད་ཅུ་བའི་ནང་ལ་དོན་གྲུབ་རྒྱལ་གྱིས་བོད་ཀྱི་རིག་གཞུང་ལ་བཞག་པའི་བྱས་རྗེས་དེ་དག་སུས་ཀྱང་གསུབ་ཏུ་མེད་པ་ཞིག་རེད་སྙམ།